Polisie vra swaar vonnisse vir drie wat oues bedrieg | Maroela Media
Die polisie in Limpopo sê 'n vrou en twee mans wat daarvan beskuldig word dat hulle bejaarde mense bedwelm en vir dood agtergelaat het ten einde hulle te bedrieg, swaar gevonnis moet word vir hul beweerde misdade.
Brig. Hangwani Mulaudzi, woordvoerder van die polisie, sê Thomas Mothwa (43), sy vrou Refilwe (41) en hulle vennoot Jan Mohlala (58) sal Maandag in die hooggeregshof in Polokwane verskyn. Hy sê hulle verhoor het in Februarie 2012 begin en staan nou na 'n einde se kant toe. Die drie staan tereg op 53 aanklagte waaronder moord, poging tot moord, roof, bedrog, diefstal en die besit van dwelms. Mulaudzi sê die egpaar het glo bejaarde persone naby banke in Limpopo en Noordwes voorgekeer en gemaak asof hulle hul ken. Hulle het dan glo aangebied om die bejaarde persoon 'n saamrygeleentheid te gee en hulle dan bedwelm. Wanneer die bejaarde persoon sy of haar bewussyn verloor het, het die egpaar glo hulle bankkaarte en identiteitsdokumente gesteel. "Die slagoffers is langs die pad afgelaai of van 'n brug af in 'n rivier gegooi en vir dood agtergelaat." Mohlala het die egpaar glo gehelp om geld uit die slagoffers se bankrekeninge te onttrek. Minstens vier bejaardes is dood en twee word steeds vermis.
Vier vas vir poging tot moord en kaping
Ek staan verstom oor al die wreedheid, veral wanneer dit by kinders en bejaardes kom.
Wat my ietwat omkrap, waarom het die polisie hulself nog nooit ten sterkste uitgespeek wanneer dit kom by wreedheid teenoor blankes, meer nog, plaasmoorde ?